CELEX: 32009R1163
Language: da
Date: 2009-11-30 00:00:00
Title: Kommissionens forordning (EF) nr. 1163/2009 af 30. november 2009 om ændring af Europa-Parlamentets og Rådets forordning (EF) nr. 417/2002 om fremskyndet indfasning af krav om dobbeltskrogs- eller tilsvarende design for olietankskibe med enkeltskrog (EØS-relevant tekst)

1.12.2009   
            
            
               DA
            
            
               Den Europæiske Unions Tidende
            
            
               L 314/13
            
         
      KOMMISSIONENS FORORDNING (EF) Nr. 1163/2009
   af 30. november 2009
   om ændring af Europa-Parlamentets og Rådets forordning (EF) nr. 417/2002 om fremskyndet indfasning af krav om dobbeltskrogs- eller tilsvarende design for olietankskibe med enkeltskrog
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 417/2002 om fremskyndet indfasning af krav om dobbeltskrogs- eller tilsvarende design for olietankskibe med enkeltskrog (1), særlig artikel 11, og
   ud fra følgende betragtninger:
   
               (1)
            
            
               Forordning (EF) nr. 417/2002 indeholder henvisninger til definitioner og forskrifter i bilag I til den internationale konvention om forebyggelse af forurening fra skibe (i det følgende benævnt »MARPOL-konventionen«).
            
         
               (2)
            
            
               Den 15. oktober 2004 foretog IMO's Komité til Beskyttelse af Havmiljøet (MEPC) en fuldstændig revision af bilag I til MARPOL-konventionen, dog uden at der skete substansændringer. Det reviderede bilag trådte i kraft den 1. januar 2007.
            
         
               (3)
            
            
               Den 24. marts 2006 ændrede IMO's Komité til Beskyttelse af Havmiljøet (MEPC) definitionen af svære olier i regel 21.2 i bilag I til MARPOL-konventionen. Ændringen trådte i kraft den 1. august 2007.
            
         
               (4)
            
            
               Forordning (EF) nr. 417/2002 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Udvalget for Sikkerhed til Søs og Forebyggelse af Forurening fra Skibe (USS) —
            
         UDSTEDT FØLGENDE FORORDNING:
   Artikel 1
   I forordning (EF) nr. 417/2002 foretages følgende ændringer:
   
               1)
            
            
               Artikel 3 affattes således:
               »Artikel 3
               Definitioner
               I denne forordning forstås ved:
               1.   »MARPOL 73/78«: den internationale konvention af 1973 om forebyggelse af forurening fra skibe som ændret ved protokollen af 1978, i den gældende affattelse
               2.   »olietankskib«: et olietankskib som defineret i regel 1.5 i bilag I til MARPOL 73/78
               3.   »dødvægt«: dødvægt som defineret i regel 1.23 i bilag I til MARPOL 73/78
               4.   »olietankskibe af kategori 1«: olietankskibe på 20 000 tons dødvægt og derover, som fører råolie, brændselsolie, svær dieselolie eller smøreolie i lasten, og olietankskibe på 30 000 tons dødvægt og derover, som fører anden olie end ovennævnte, og som ikke opfylder kravene i regel 18.1-18.9, 18.12-18.15, 30.4, 33.1, 33.2, 33.3, 35.1, 35.2 og 35.3 i bilag I til MARPOL 73/78
               5.   »olietankskibe af kategori 2«: olietankskibe på 20 000 tons dødvægt og derover, som fører råolie, brændselsolie, svær dieselolie eller smøreolie i lasten, og olietankskibe på 30 000 tons dødvægt og derover, som fører anden olie end ovennævnte, og som opfylder kravene i regel 18.1-18.9, 18.12-18.15, 30.4, 33.1, 33.2, 33.3, 35.1, 35.2 og 35.3 i bilag I til MARPOL 73/78. Olietankskibe af kategori 2 skal være forsynet med separate ballasttanke med beskyttende placering (SBT/PL)
               6.   »olietankskibe af kategori 3«: olietankskibe på 5 000 tons dødvægt og derover, men mindre end anført i definition 4 og 5
               7.   »enkeltskroget olietankskib«: et olietankskib, der ikke opfylder kravene om dobbeltskrogs- eller tilsvarende design i regel 19 og 28.6 i bilag I til MARPOL 73/78
               8.   »dobbeltskroget olietankskib«: 
               
                           a)
                        
                        
                           et olietankskib på 5 000 t dødvægt eller derover, som opfylder kravene om dobbeltskrogs- eller tilsvarende design i regel 19 og 28.6 i bilag I til MARPOL 73/78 eller opfylder kravene i regel 20.1.3 i bilag I til MARPOL 73/78, eller
                        
                     
                           b)
                        
                        
                           et olietankskib på 600 t dødvægt eller derover, men under 5 000 t dødvægt, som er forsynet med dobbelte bundtanke eller rum, der opfylder bestemmelserne i regel 19.6.1 i bilag I til MARPOL 73/78, og sidetanke eller rum, der er anbragt i overensstemmelse med regel 19.3.1 og opfylder afstandskravene i regel 19.6.2 i bilag I til MARPOL 73/78
                        
                     9.   »alder«: et skibs alder, udtrykt i antal år efter dets leveringsdato
               10.   »svær dieselolie«: dieselolie som defineret i regel 20 i bilag I til MARPOL 73/78
               11.   »brændselsolie«: tunge destillater eller restprodukter fra råolie eller blandinger af sådanne materialer som defineret i regel 20 i bilag I til MARPOL 73/78
               12.   »svære olier«: 
               
                           a)
                        
                        
                           råolier med en massefylde ved 15 °C på over 900 kg/m3
                               (2)
                           
                        
                     
                           b)
                        
                        
                           brændselsolier med en massefylde ved 15 °C på over 900 kg/m3 eller en kinematisk viskositet ved 50 °C på over 180 mm2/s (3)
                           
                        
                     
                           c)
                        
                        
                           bitumen og tjære og emulsioner heraf.
                        
                     
         
               2)
            
            
               I artikel 4, stk. 2, ændres henvisningen til »stk. 1, litra c), i den ændrede regel 13G i bilag I til MARPOL 73/78« til »regel 20.1.3 i bilag I til MARPOL 73/78«.
            
         
               3)
            
            
               I artikel 7 ændres henvisningen til »stk. 5 i den reviderede regel 13G i bilag I til MARPOL 73/78« til »regel 20.5 i bilag I til MARPOL 73/78«.
            
         
               4)
            
            
               I artikel 9 foretages følgende ændringer:
               
                           a)
                        
                        
                           I stk. 2 foretages følgende ændringer:
                           
                                       i)
                                    
                                    
                                       Henvisningen til »stk. 5 i den reviderede regel 13G i bilag I til MARPOL 73/78« ændres til »regel 20.5 i bilag I til MARPOL 73/78«.
                                    
                                 
                                       ii)
                                    
                                    
                                       Henvisningen til »stk. 8b i den reviderede regel 13G i bilag I til MARPOL 73/78« ændres til »regel 20.8.2 i bilag I til MARPOL 73/78«.
                                    
                                 
                     
                           b)
                        
                        
                           I stk. 3 ændres henvisningen til »stk. 8a i den reviderede regel 13G i bilag I til MARPOL 73/78« til »regel 20.8.1 i bilag I til MARPOL 73/78«.
                        
                     
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. november 2009.
      
         
            På Kommissionens vegne
         
         Antonio TAJANI
         
         
            Næstformand
         
      
   
   
      (1)  EFT L 64 af 7.3.2002, s. 1.
   
      (2)  Dette svarer til en API/gravitet, der er lavere end 25,7.
   
      (3)  Dette svarer til en kinematisk viskositet på over 180 cSt.”